CELEX: C2005/205/44
Language: lt
Date: 2005-08-20 00:00:00
Title: Byla T-214/05 Hippocrate Vounakis 2005 m. gegužės 27 d. pareikštas ieškinys Europos Bendrijų Komisijai

20.8.2005   
            
            
               LT
            
            
               Europos Sąjungos oficialusis leidinys
            
            
               C 205/23
            
         Hippocrate Vounakis 2005 m. gegužės 27 d. pareikštas ieškinys Europos Bendrijų Komisijai
   (Byla T-214/05)
   (2005/C 205/44)
   Proceso kalba: prancūzų
   2005 m. gegužės 27 d. Europos Bendrijų Pirmosios instancijos teisme buvo pareikštas Hippocrate Vounakis, gyvenančio Wezembeek-Oppem (Belgija), atstovaujamo advokatų Sébastien Orlandi, Xavier Martin, Abert Coolen, Jean-Noël Louis ir Etienne Marchal, nurodžiusių adresą dokumentams įteikti Liuksemburge, ieškinys Europos Bendrijų Komisijai.
   Ieškovas Pirmosios instancijos teismo prašo:
   
               1.
            
            
               panaikinti Komisijos sprendimą dėl ataskaitos apie karjeros raidą 2003 m. parengimo;
            
         
               2.
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Savo ieškiniu ieškovas prašo panaikinti ataskaitą apie jo karjeros raidą 2003 m. Grįsdamas savo ieškinį jis tvirtina, kad skundžiama ataskaita pažeidžia Pareigūnų tarnybos nuostatų 43 straipsnį, jų bendrąsias įgyvendinimo nuostatas bei pareigą motyvuoti, ir kad šie pažeidimai atsirado dėl akivaizdžios vertinimo klaidos. Šiomis aplinkybėmis ieškovas nurodo, kad yra tariamų neatitikimų tarp jam suteiktų balų ir atitinkamų paaiškinimų.